Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 531/14/7702	Humenné, 22.1.2015
EEČ : 2-55-10-2015

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 157 ods. 1, ods. 2 písm. a/ Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a./  Škoda  hradená  poškodenému  zo zákonného zmluvného poistenia osobného motorového vozidla zn. Škoda Octávia ev.č. HE-877AD, poisťovňou Kooperatíva a.s.
b./  Peňažná suma určená na všeobecné prospešné účely 160,- eur,
c./ Suma odovzdaná štátu na peňažnú pomoc obetiam trestnej činnosti 160,- eur,  bez využitia možnosti poukázať 50 % sumy na iný verejnoprospešný  účel,

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminalnej policie -  vyšetrovani pod spisovou značkou ORP-447/2-VYS-HE-2014.
                                                                                            ž e 
dňa 30.09.2014 v čase o 14.45 hod. viedol osobné motorové vozidlo zn. Škoda Octávia, ev. č. HE-877AD, kde  na križovatke ciest na ul. Kukorlliho a nadjazdom v Humennom pri prejazde cez križovatku nedal prednosť vjazde mopedu zn. Babeta a vošiel do križovatky-jazdnej dráhy vodičovi XXXXX, následkom čoho vodič XXXXX narazil do ľavého predného blatníka vozidla, spadol na vozovku, pričom utrpel zranenie a to zlomeniny dolných ramien lonových kostí obojstranne a horného ramena pravej lonovej kosti panvy komplikované črevnou nepriechodnosťou s dobou liečenia 6 až 10 týždňov.  

Odôvodnenie: 
	Uznesením vyšetrovateľa Odboru kriminálnej polície XXXXX pod sp. zn. ORP 447/2-VYS-HE-2014 zo dňa 30.9.2014 bolo začaté trestné stíhanie a súčasne vznesené obvinenie XXXXX  pre prečin ublíženia na zdraví podľa § 157 ods. 1, ods. 2 písm. a/ Tr. zák. . zák. na tom skutkovom základe, ako je uvedené vo výrokovej časti tohto uznesenia. 
	Obvinený XXXXX  sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodenému sa osobne a opakovane ospravedlnil s tým, že  vec chce riešiť mimosúdnou cestou a urobil opatrenie  potrebné na náhradu škody  
	Okrem vlastného priznania je obvinený XXXXX  usvedčený hlavne výpoveďou svedka - poškodeného XXXXX, znaleckým posudkom z odboru zdravotníctva XXXXX ako aj listinnými dôkazmi, ktoré tvoria súčasť vyšetrovacieho spisu a to zápisnicou o ohliadke miesta z dopravnej nehody, plánkom a fotodokumentáciou. 
	Zo zápisu o dychovej skúške vyplýva že vodič XXXXX v čase nehody mal negatívnu hladinu alkoholu v dychu. 
	XXXXX   dňa 6.10.2014 nahlásil dopravnú nehodu ako poistnú udalosť do poisťovne Kooperatíva, a.s. Bratislava, čím tak urobil opatrenia potrebné na náhradu spôsobenej škody poškodenému XXXXX. 
	 Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinený a poškodený uzavreli dňa 30.12.2014 na Okresnom súde v Humennom pred mediačným úradníkom dohodu o zmieri, v rámci ktorej prehlásili, že boli poučení o podstate inštitútu zmieru, vzali ho na vedomie a súhlasia  s uzavretím zmieru. Poškodený v rámci mediácie vyhlásil že so zmierom súhlasí. Poškodenému spôsobená škoda  bude hradená poisťovňou Kooperatíva, a.s. Bratislava zo zákonného zmluvného poistenia osobného motorového vozidla zn. Škoda Octávia ev. č. HE-877AD. Obvinený nad rámec urobil vyhlásenie o tom, že nahradí poškodenému rozdiel medzi uplatneným bolestným vyčísleným znalcom vo výške 260 bodov, čo predstavuje 4 284,80,- eur a vyplateným bolestným zo strany poisťovne, do 30 dní od ukončenia šetrenia poistnej udalosti a na základe predchádzajúcej písomnej výzvy poškodeného.
	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 31.12.2014 zložil  na účet  Okresnej prokuratúry v Humennom sumu 160,- eur, na peňažnú pomoc obetiam trestnej činnosti bez využitia možnosti poukázať 50 % sumy na iný verejnoprospešný  účel.
 	Obvinený a poškodený s týmto spôsobom vybavenia veci vyslovili súhlas. 
	Vzhľadom na okolnosti spáchaného prečinu na mieru zavinenia obvineného XXXXX, osobu obvineného ktorý je dôchodcom s výškou dôchodku 300,- eur mesačne,  doposiaľ nebol súdne trestaný, v evidenčnej karte vodiča má 2 záznamy týkajúce sa dopravných priestupkov, za ktoré bol postihnutý v blokovom konaní, preto takýto spôsob rozhodnutia z dôvodu hore uvedených skutočnosti   považujem    za  dostačujúci. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.

JUDr. Magdaléna Sujová
prokurátorka